C 498/14
EL
Επίσημη Εφημερίδα της Ευρωπαϊκής Ένωσης
30.12.2022
12.
εκφράζει, στο πλαίσιο αυτό, την ικανοποίησή της για το γεγονός ότι, στις 16 Σεπτεμβρίου, η Ευρωπαϊκή Επιτροπή δεσμεύτηκε να διαθέσει στην πρώτη αυτή φάση 150 εκατ.
ευρώ για τη στήριξη των εσωτερικά εκτοπισμένων ατόμων στην Ουκρανία και 100 εκατ.
ευρώ για την ανοικοδόμηση σχολείων που καταστράφηκαν από ρωσικούς βομβαρδισμούς, αλλά θεωρεί ότι τα ποσά αυτά είναι σε μεγάλο βαθμό ανεπαρκή σε σχέση με τις ανάγκες για ταχεία ανάκαμψη σε πρώτο στάδιο, οι οποίες εκτιμώνται σε 17 δισ.
ευρώ, εκ των οποίων 3,4 δισ.
ευρώ ήδη το 2022· 13.
θεωρεί ότι το δεύτερο στάδιο της διαδικασίας ανοικοδόμησης θα πρέπει να επικεντρωθεί στην αποκατάσταση ζωτικής σημασίας υποδομών και υπηρεσιών, συμπεριλαμβανομένης της κεντρικής θέρμανσης, του ηλεκτρισμού, του νερού και της αποχέτευσης, των σχολείων, των νοσοκομείων και των κατοικιών πολιτών.
Τα προγράμματα δημοσίων έργων θα συμβάλουν στην απασχόληση ατόμων σε περιοχές που έχουν υποστεί σημαντικές καταστροφές· 14.
προτείνει το τρίτο στάδιο της διαδικασίας ανασυγκρότησης να θέσει τα θεμέλια για τη μακροπρόθεσμη βιώσιμη ανάπτυξη με βάση μια στρατηγική ολοκληρωμένου χωροταξικού σχεδιασμού σε τοπικό επίπεδο, με την αξιοποίηση συστημικών προσεγγίσεων για βιώσιμες, πράσινες, έξυπνες και χωρίς αποκλεισμούς περιοχές και με βάση την αρχή της «καλύτερης ανοικοδόμησης» του ΟΟΣΑ.
Στο στάδιο αυτό θα πρέπει να δοθεί ιδιαίτερη προσοχή στην επίτευξη του στόχου που έθεσε η ουκρανική κυβέρνηση για μείωση έως το 2030 όλων των εκπομπών αερίων του θερμοκηπίου κατά 65 %.
Κάθε επένδυση στον τομέα της ενέργειας θα πρέπει να συμβάλλει στην απαλλαγή από τις ανθρακούχες εκπομπές και στη μείωση της εξάρτησης της Ουκρανίας από τα ορυκτά καύσιμα, δεδομένου ότι το 30 % της ικανότητας παραγωγής ηλιακής ενέργειας και το 90 % των εγκαταστάσεων αιολικής ενέργειας καταστράφηκαν ή βρίσκονται σε εδάφη που κατέλαβαν οι ρωσικές δυνάμεις.
Οι επενδύσεις θα πρέπει επίσης να επικεντρωθούν στην αποκατάσταση των συστημάτων κεντρικής θέρμανσης πολλών ουκρανικών δήμων με την αντικατάστασή τους με σύγχρονα συστήματα τηλεθέρμανσης που δεν βασίζονται στην καύση ορυκτών καυσίμων.
Θα ήταν επίσης κρίσιμης σημασίας σε αυτό το στάδιο η ανοικοδόμηση των κατοικιών, των σχολείων και των νοσοκομείων με σκοπό την προσέλκυση των Ουκρανών προσφύγων και εκτοπισθέντων να επιστρέψουν στις οικίες τους· 15.
προτρέπει την Ευρωπαϊκή Ένωση, τα κράτη μέλη και τα διεθνή χρηματοπιστωτικά ιδρύματα να παρέχουν επιχορηγήσεις και όχι δάνεια, δεδομένου ότι η Ουκρανία πιθανόν να μην είναι σε θέση να εξυπηρετήσει και να αποπληρώσει πρόσθετα χρέη βραχυπρόθεσμα.
Τα δάνεια θα αύξαναν τον κίνδυνο κρίσης χρέους στο μέλλον, δεδομένου ότι η προπολεμική Ουκρανία είχε ήδη εξωτερικό χρέος ύψους περίπου 130 δισ.
ευρώ, ποσό που αντιστοιχεί στο 80 % του ΑΕΠ.
Όταν τα ιδρύματα δεν μπορούν να παράσχουν επιχορηγήσεις, θα πρέπει να χορηγούν δάνεια με χαμηλό ή πολύ χαμηλό επιτόκιο, ιδίως για έργα που αποσκοπούν στην παροχή βοήθειας σε δήμους· 16.
θεωρεί ότι, ενόψει της δρομολογημένης διαδικασίας προσχώρησης της Ουκρανίας στην ΕΕ και προκειμένου να νομιμοποιηθεί ο ισχυρός συντονιστικός ρόλος της ΕΕ στη στρατηγική ανασυγκρότησης, η Ευρωπαϊκή Επιτροπή θα πρέπει να προτείνει έναν ουσιαστικό Μηχανισμό για την ανασυγκρότηση της Ουκρανίας, ο οποίος μπορεί να δομηθεί πάνω στην ίδια νομική βάση με τον Μηχανισμό Ανάκαμψης και Ανθεκτικότητας της ΕΕ με έναρξη της αποπληρωμής από το 2027 και μετά.
Ο μηχανισμός αυτός θα επιτρέψει στην ΕΕ να προχρηματοδοτήσει σημαντικό μέρος (40 %) του κόστους ανασυγκρότησης και αποκατάστασης στην Ουκρανία, το οποίο εκτιμήθηκε από κοινού από την κυβέρνηση της Ουκρανίας, την Ευρωπαϊκή Επιτροπή και την Παγκόσμια Τράπεζα, ότι ανέρχεται σε 349 δισ.
ευρώ για την περίοδο από τις 24 Φεβρουαρίου έως την 1η Ιουνίου 2022, με ιδιαίτερα σημαντικές επιπτώσεις στους τομείς της στέγασης, των μεταφορών, του εμπορίου και της βιομηχανίας και την καταστροφή με επίκεντρο τις περιφέρειες Chernihivska, Donetska, Luhanska, Kharkivska, Kyivska και Zaporizka (oblasts)· 17.
χαιρετίζει, στο πλαίσιο αυτό, την ανακοινωθείσα στις 20 Ιουλίου πρόθεση της ομάδας των έξι χωρών πιστωτών της Ουκρανίας να αναστείλει την εξυπηρέτηση του χρέους που έχει συνάψει η Ουκρανία με τα μέλη της έως το τέλος του 2023· 18.
ενθαρρύνει την Ευρωπαϊκή Ένωση και τα διεθνή χρηματοπιστωτικά ιδρύματα να προετοιμάσουν τη νομική βάση για τη χρήση των ρωσικών περιουσιακών στοιχείων, τα οποία δεσμεύτηκαν στο πλαίσιο των κυρώσεων, για τη διαδικασία ανασυγκρότησης της Ουκρανίας· 19. επιμένει ότι απαιτείται ανάληψη ταχείας δράσης για την αντιμετώπιση της ανθρωπιστικής καταστροφής στην Ουκρανία και ζητεί, ως εκ τούτου, οι προϋποθέσεις να είναι εύλογες και προσαρμοσμένες στις περιστάσεις και να βασίζονται σε μετρήσιμα και επαληθεύσιμα αποτελέσματα· 20. τονίζει ότι η διαδικασία ανασυγκρότησης θα πρέπει να βασίζεται στη βελτίωση των κοινωνικών και των περιβαλλοντικών προτύπων και στην ευθυγράμμισή τους με το κεκτημένο της ΕΕ και καλεί, ως εκ τούτου, τις ουκρανικές αρχές να προσαρμόσουν πλήρως την εργατική νομοθεσίας της Ουκρανίας στα πρότυπα της Διεθνούς Οργάνωσης Εργασίας (ΔΟΕ)· 21.
χαιρετίζει την αρχή της δημοκρατικής συμμετοχής στη διακήρυξη του Λουγκάνο, σύμφωνα με την οποία η διαδικασία ανάκαμψης πρέπει να αποτελέσει προσπάθεια του συνόλου της κοινωνίας, συμπεριλαμβανομένων των εκτοπισμένων πολιτών εντός και εκτός της Ουκρανίας, της τοπικής αυτοδιοίκηση; και της αποτελεσματικής αποκέντρωσης.
Η ΕτΠ επικροτεί επίσης τη στήριξη της δήλωσης για τη συμμετοχή ευρέως φάσματος ενδιαφερόμενων μερών και την έμφαση που δίνεται στην ακεραιότητα, τη διαφάνεια και τη λογοδοσία ως βασικές αρχές για την επιτυχή εφαρμογή του εθνικού σχεδίου ανάκαμψης και ανάπτυξης·